[{"text_idx": "#000000", "text": "AvalehtEestlased va\u0308lismaalMait PatrailMait Patrailil ja Hannoveril ja\u0308i liidrite vahelises duellis vo\u0303idust u\u0308ks sekund puudu"}, {"text_idx": "#000001", "text": "Mait Patrailil ja Hannoveril ja\u0308i liidrite vahelises duellis vo\u0303idust u\u0308ks sekund puudu"}, {"text_idx": "#000002", "text": "Share this postClose sharing boxMait Patrailil ja Hannoveril ja\u0308i liidrite vahelises duellis vo\u0303idust u\u0308ks sekund puuduTwitterFacebookLinkedIn"}, {"text_idx": "#000006", "text": "Juba teist korda nelja pa\u0308eva jooksul said ma\u0308ngu vaatama tulnud 8 000 fa\u0308nni to\u0303elise po\u0303nevusetenduse osalisteks. Ma\u0308ngu alustas paremini ku\u0308lalisvo\u0303istkond, kes 14. minutiks asus juba 9:3 juhtpositsiooni. Kuid Hannover ei olnud veel alla andnud. Poolaja lo\u0303puks vo\u0303ideldi vahe va\u0308iksemaks ning garderoobi mindi kolmeva\u0308ravalises kaotusseisus. Teist perioodi alustas paremini eestlase koduklubi, kui 46. minutil viskas Burgdorfi va\u0308ravavaht Urban Lesjak teise ja\u0308rjestikkuse tabamuse Lo\u0308weni tu\u0308hja va\u0308ravasse ning tegi seisuks 24:23. Viimased hetked pakkusid aga to\u0303elise trilleri."}, {"text_idx": "#000007", "text": "10 minutit enne lo\u0303ppu rebis Rhein-Neckar end taas kahe va\u0308ravaga ette, kuid vo\u0303imsa publiku jo\u0303ul haistis Hannover oma vo\u0303imalust ning Patraili, Timo Kasteningi ja Ivan Martinovici tabamustest toodi tabloole taas viiginumbrid. Kui ma\u0308ngida ja\u0308i viimane minut oli seis ikka vo\u0303rdne ning viimane ru\u0308nnak ja\u0308i Lo\u0308wenile. Mo\u0303ned sekundid enne lo\u0303ppu tegi ku\u0308laliste superstaar Andy Schmidt vale so\u0308o\u0308du, mille lo\u0303ikas vahelt Burgdorfi pallur ja pani ma\u0308nguvahendi teele vastaste tu\u0308hjana seisnud va\u0308rava poole, kuid vaid sekund enne kui pall jo\u0303udis va\u0308ravasse ko\u0303las, lo\u0303puvile ning mo\u0303lemad tiimid lahkusid platsilt u\u0308he punktiga."}, {"text_idx": "#000008", "text": "\u201cSee oli u\u0308ks meie hooaja kehvemaid esitusi, aga siiski olen o\u0303nnelik u\u0308he punkti u\u0308le,\u201d u\u0308tles Hannoveri kapten Fabian Bo\u0308hm pressikonverentsil. \u201cVastased po\u0303hjustasid meile palju probleeme, aga me suutsime need lahendada.\u201d"}, {"text_idx": "#000009", "text": "\u201cVo\u0303istkond vo\u0303itles ha\u0308sti ja me vo\u0303itsime punkti tugeva tiimi vastu. Olen va\u0308ga rahul meie ta\u0308nase esitusega,\u201d so\u0303nas Burgdorfi peatreener Carlos Ortega. \u201cPoolajad olid va\u0308ga eriilmelised, kuid me vo\u0303itlesime lo\u0303puni.\u201d"}, {"text_idx": "#000010", "text": "Hannoveri resultatiivsem oli Timo Kastening kuue tabamusega. Patrail viskas 100 protsendilise tabavusega kolm va\u0308ravat ning andis kaks resultatiivset so\u0308o\u0308tu. Kurva uudisena lahkus neli korda tabanud Hannoveri ma\u0308ngujuht Morten Olsen paar minutit enne kohtumise lo\u0303ppu longates platsilt. Vastaste poolt skoorisid kaheksa korda Mads Mensah Larsen ja Andy Schmidt."}, {"text_idx": "#000011", "text": "Nu\u0308u\u0308d tuleb Bundesligas koondiste paus ning ja\u0308rgmise kohtumise peab Hannover 31. oktoobril."}, {"text_idx": "#000012", "text": "Keda huvitavad po\u0303nevad viimased minutid, saab kokkuvo\u0303tet video vormis vaadata SIIT (Video vaatamiseks tuleb oma internetilehitseja asukohariik vahetada Saksamaa peale)"}, {"text_idx": "#000013", "text": "Bundesliga tabel enne koondise pausi:"}, {"text_idx": "#000017", "text": "Patrail ERR-ile: me pole jalgpallurid, kelle sissetulek tuleb teleu\u0308lekannetest"}, {"text_idx": "#000022", "text": "Patrailile ja Hannoverile ma\u0308a\u0308rati karikavo\u0303istluste finaalturniiriks uued kuupa\u0308evad"}]